**OPPORTUNITY:**

**194| מכון סאלד**

**מחקר לזיהוי פוטנציאל בלתי ממומש למצוינות במתמטיקה ברמת חמש יחידות במערכת החינוך הערבית בישראל**

כותרת משנה: מכון סאלד יפרסם דו"ח בעברית ובערבית בקרב הקהל הרחב ובמדיה החינוכית

Grant Sum: 120,000

**Duration: Six months**

ההחברה הערבית מהווה 20% מכלל האוכלוסייה הישראלית והיא בעלת מאפיינים חינוכיים ייחודיים שמבדילים בינה ובין מערכת החינוך של דוברי עברית. התלמידים הערבים לומדים בשפה הערבית בזרם חינוכי נפרד, אחוז הזכאות לבגרות נמוך יחסית (45%) עם שונות גבוהה בין הקהילות האתניות והדתיות. אחוז התלמידים שסיימו חמש יחידות במתמטיקה נמוך ב- 2013 עמד על 7.1% בהשוואה למגזר היהודי שעמד על 10.2%, פער זה בין שתי החברות נשמר לאורך השנים. ואילו בפיסיקה ובכימיה התלמידים הערביים מצליחים מאוד: ב- 2013 9.3% של בוגרי י"ב נבחנו בבגרות בפיסיקה ו- 16.8% בכימיה, בהשוואה למגזר היהודי 8.4% ו- 5.9% בהתאמה. באופן טיפוסי, בבתי ספר ערביים התלמידות משיגות ציונים גבוהים יותר מהתלמידים והן נוטות יותר לבחור, בהשוואה לתלמידים, במקצועות הגברה מדעיים.

הקרן מפעילה תכניות רבות גם בבתי ספר ערביים, אך מעטות מהן פותחו במיוחד עבור מערכת החינוך הערבית. תכניות אלו התבססו על מודלים שהוכנו באופן מקורי עבור כלל האוכלוסייה והן כללו קהילות מורים, תכניות להכשרה מקצועית בין כותלי בית הספר ומעורבות של הרשויות המקומיות. בעקבות התנסות זו הגענו למסקנה כי קיימים הבדלים וצריך לאמץ תת אסטרטגיה שתיתן מענה לצרכים הייחודיים של הקהילה ולמאפיינים שלה.

לדוגמה, בבתי ספר של דוברי עברית יש מתאם גבוה בין אחוז התלמידים שהצטיינו בגיל 15 במבחני פיז"ה ובין אלו שניגשו לבגרות ברמת חמש יחידות בגיל 18. בבתי ספר ערביים אין מתאם כזה וכמעט שאין תלמידים שהצטיינו במבחני פיז"ה. בבתי ספר ערביים בשונה מבתי ספר דוברי עברית, קיים מחסור מסוים במורים למתמטיקה ולמדעים. הגיל הממוצע של המורים נמוך יותר והם בעלי השכלה גבוהה יותר מאשר מורים במגזר היהודי.

במטרה להעמיק את הידע וההבנה של צרכי של מערכת החינוך הערבית פנתה הקרן למכון הנרייטה סאלד, ארגון ללא מטרות רווח, בעל ותק וניסיון בהובלה של מחקרים חינוכיים וחברתיים ואשר שיתף פעולה בעבר עם הקרן במספר מחקרים.

בדיונים שנערכו עם אנשי המכון עלתה הצעה לערוך מחקר שיימשך שבעה חודשים בהובלה של חוקר ערבי. המחקר יתמקד בניסיון לזהות האם קיים פוטנציאל בלתי ממומש להעלאת מספר התלמידים בבתי ספר על יסודיים שילמדו מתמטיקה ברמה מוגברת. במחקר תיבדקנה השאלות הבאות:

1. כיצד ניתן להסביר את היעדר המתאם בין שיעור התלמידים בעלי הישגים גבוהים במבחני פיז"ה ובין הישגי התלמידים במתמטיקה ברמת 5 יחידות לימוד בבתי הספר הערביים? האם קיים מדד נוסף שעשוי לחזות את שיעור התלמידים שייגשו לבגרות במתמטיקה ברמת 5 יחידות לימוד? מכאן, כיצד בפועל מתגברים המורים למתמטיקה בבתי הספר התיכון הערביים על בסיס הידע והמיומנויות החלשים לכאורה של התלמידים המגיעים לכיתות י' עד י"ב?
2. כיצד ניתן להסביר את השיעור הגבוה יחסית של תלמידים ערבים הלומדים כימיה ופיזיקה במגמות המוגברות? אילו לקחים ניתן ללמוד מהצלחתם בתחומים אלה, לצורך יישום במגמות המתמטיקה ברמת 5 יחידות לימוד?
3. מה הם המאפיינים הייחודיים למורים הערבים בישראל המלמדים מתמטיקה ומדעים? במה הם דומים או שונים למקביליהם בבתי הספר העבריים מהם, מבחינת הגישה להוראה וטכניקות ההוראה? במה הם שונים מבחינת הכשרתם להוראה, השמתם בבתי הספר והתפתחותם המקצועית?
4. מה כוללת רשת התמיכה ללמידה והוראה של מתמטיקה ומדעים ברמת 5 יחידות לימוד הפועלת בבתי הספר הערביים? איזה תפקיד ממלאים מורים-עמיתים, מנהלי בתי הספר, השייכות על בתי הספר, וההורים? האם נשכרים שירותי עזר חיצוניים של מרכזי מומחיות, יועצים ומנחים, ואם כן – מהי מידת השפעתם?

המחקר של מכון סאלד יתבסס על שאלונים, קבוצות מיקוד של מורים, תלמידים ומנהלים, תוקם ועדת היגוי של צוות מומחים . המחקר ייכתב בעברית ובערבית, יפורסם בקרב הקהל הרחב ובמדיה חינוכית.

\* \* \*

**201| Kadima Mada**

**201| קדימה מדע**

**תכנית ליווי אישי שתימשך שנתיים, ל-60 מורים המלמדים לראשונה מתמטיקה ברמת חמש יחידות לימוד.**

כותרת משנה: המשתתפים ייבחרו בתהליכי מיון קפדניים, ילוו אותם מורים שמלמדים חמש יחידות מתמטיקה ותיקים ובעלי כשרון יוצא דופן.

Grant Sum: 1,100,000 NIS

Duration: 3 years

כחלק מהתוכנית של משרד החינוך להכפלת מספר התלמידים הלומדים חמש יחידות מתמטיקה, המשרד הכריז על יעד להכפלת מספר המורים לחמש יחידות מתמטיקה. לשם כך השיק המשרד תכנית דו שנתית שמטרתה לשדרג את תעודת ההוראה של מורים בעלי ניסיון בהוראת מתמטיקה לרמת הוראה של חמש יחידות. התוכנית מופעלת בשש אוניברסיטאות בכל הארץ ועיקרה העמקת הידע המתמטי.

תקציב התוכנית הדו שנתית משותף למשרד החינוך ו'קדימה מדע' ועומד על 3.95 מיליון ₪. הקבוצה הראשונה בתוכנית מונה 180 מורים, בשנה הקרובה מתוכננת להיפתח קבוצה שנייה. התכנים כוללים קורסים במתמטיקה והכשרה פדגוגית. אולם אין בתוכנית הכשרה במיומנויות הוראה קליניות מבוססות התנסות כיתתית, ואלו הכרחיות למורי חמש יחידות.

על כן, מציעה 'קדימה מדע' תכנית משלימה של ליווי אישי עבור 60 משתתפים. המשתתפים ייבחרו בתהליכי מיון קפדניים, המלווים יהיו מורים וותיקים בעלי כשרון יוצא דופן המלמדים חמש יחידות מתמטיקה. במהלך שנתו הראשונה בהוראת חמש יחידות יקבל המורה פעם בשבוע ליווי פרטני במסגרתו תינתן הדרכה כיצד לטפל בשגיאות נפוצות ובתפיסות שגויות, כיצד מארגנים כיתה ואיך מיישמים שיטות הוראה שונות כך שיתנו מענה לצרכים של תלמידים אינדיבידואלים. מפגשי הליווי השבועיים יקבעו מראש, והם יכללו צפייה בשיעורים והסרטה עצמית של השיעורים לשם הערכה ומשוב.

המלווים עצמם ייפגשו עם מדריך בכיר פעם בשבועיים במטרה לשכלל את טכניקות ההנחיה, ולהתייעץ בנוגע לאתגרים ולמקרי בוחן. במהלך התוכנית כל המשתתפים, המורים ומלוויהם, ייטלו חלק בקורס בן ארבעה ימים. לאורך כל תהליך הליווי תתבצע הערכה יסודית שמטרתה הפקת לקחים אודות יעילותו ודרכים לשיפורו.

באקלים הנוכחי של גידול מהיר במספר הלומדים חמש יחידות, אנו מקווים כי 60 המורים החדשים לחמש יחידות ייקלטו במערכת בקלות רבה יותר ויישמו את מיומנויות ההוראה הקלינית כדי לעזור למספר גדול של תלמידים להתמיד ולהצליח בלימוד חמש יחידות.

\* \* \*

**EXPERTISE:**

**193 – פרס טראמפ להוראה איכותית 2016**

כותרת משנה: המחזור החמישי של הפרס יכלול הערכה של בוגרי התוכנית ושל פעילותם כחלק מהסקירה הכוללת של הקרן לאורך חמש שנות פעילותה

Grant Sum: 212,000

Duration: 1 year

ב-2012 הושק פרס טראמפ, שמטרתו להוקיר הצטיינות בהוראת מתמטיקה ומדעים. יעוד הפרס היא להקנות לציבור הרחב הבנה ברורה יותר מהי הוראה איכותית. בכוונתנו להעניק את הפרס למורים רבי אמן למתמטיקה ולמדעים ולשבח אותם, להציגם לציבור כדמויות מופת, להדגים כי בישראל קיימת הוראה איכותית ולעורר דיון סביב השאלה "מהי הוראה איכותית?"

ב-2012 הוענק הפרס לניקולאי שוורץ, מורה לפיסיקה בחטיבת העליונה בבית ספר אורט ערד. ב-2013 הוענק פרס למר קובי שוורצבורד, מורה לפיסיקה בחטיבה העליונה ומרכז מדעים וטכנולוגיה בבית הספר התיכון ע"ש ליאו בק בחיפה, ב-2014 הוענק לגב' סמדר לוי, מורה לפיסיקה בתיכון 'הדרים' בהוד השרון.

ב-2015 השקנו את המחזור הרביעי של הפרס, 51 מורים מכל הארץ הגישו מועמדות, כולם הציגו המלצות מעולות מעמיתיהם וממנהלי בתי ספר. ועדת הפרס בחרה בחמישה מועמדים שעלו לשלב הגמר. השיעורים של המועמדים הסופיים צולמו והם רואיינו על ידי חברי הוועדה שהמליצה להעניק את הפרס לד"ר גיא אשכנזי, מורה לכימיה בבית הספר הישראלי למדעים ולאומנויות בירושלים. במקביל לעבודתו כמורה בבית הספר ד"ר אשכנזי הוא גם מדריך פדגוגי בתכנית 'מורה-חוקר' – חוקרים באקדמיה המלמדים בבתי ספר, הוא אף חיבר ספר לימוד במדעים לחטיבת הביניים.

ציון לשבח הוענק לד"ר טלי דבורה, מורה למתמטיקה בחטיבה העליונה בבית ספר כצנלסון בכפר סבא ומדריכה פדגוגית; ולגברת מיכל ולטר, מורה לפיסיקה בחטיבה העליונה בבית ספר עמית עתידים באור עקיבא וחברה בקהילת המורים לפיסיקה במכון ויצמן.

בין חברי ועדת הפרס בראשותה של גב' קרן טל היו המנהלת הכללית לשעבר של משרד החינוך גב' דלית שטאובר, חתני הפרס משנים קודמות ד"ר עמיד עבד (2012), מר שוורצבורד (2013), גב' סמדר לוי (2014) וחברים נוספים –מובילים ובעלי שם בקהילה המקצועית.

ראש הממשלה בנימין נתניהו ושר החינוך נפתלי בנט העניקו את הפרס, בדבריהם הם התייחסו לזוכים בשם 'גיבורי תרבות'. הטקס והמורים הזוכים זכו לכיסוי תקשרתי רחב בעיתונים המובילים ובתוכניות בוקר בטלוויזיה. ד"ר אשכנזי התראיין לעיתון ולאתר "כלכליסט" בהם סקר בהרחבה את מיומנויות ההוראה האיכותית שלו.

בכוונתנו להוציא לדרך ב-2016 מחזור חמישי של הפרס, ולקראת סוף השנה נכנס כ- 50-60 מועמדים משנים קודמות לסמינר בן חצי יום שיוקדש לאיכות הוראה ולהתפתחות מקצועית של המורים. מטרת המפגש היא להעצים את תחושת הגאווה המקצועית של המורה; ולהציג לקבוצה של מורים מצטיינים את השפה והמטרות של הקרן. המורים שישתתפו בסמינריון עשויים להפוך לשגרירים של הפרס לעזור לבסס את מעמדו בקרב ציבור המורים; ולהרחיב את מאגר המורים אתם הקרן תעבוד ותתייעץ.

כחלק מהסקירה הכוללת של הקרן לאורך חמש שנות פעילותה בכוונתו ליזום תהליך של הערכה חיצונית שיבחן את השאלות הבאות:

1. עד איזה עומק חלחל הפרס בקרב קהילת המורים למתמטיקה ולמדעים, קהילת כלל אנשי חינוך והציבור? באיזו מידה מודעים קהלים אלו לקיומו של הפרס, לקריטריונים להענקתו, האם המועמדים לפרס וזוכיו מוכרים?
2. באיזו מידה הפכו הזוכים לדמויות מופת להוראה איכותית בקרב הקהילה המקצועית?
3. האם תהליך המיון ופעילותה של ועדת הפרס היו יעילים ומשמעותיים? האם תהליך המיון חושף באופן יעיל את המאפיינים החשובים של הוראה איכותית? מה כדאי לשנות או להוסיף?
4. מדוע עד היום זכו בפרס רק מורים למדעים? האם הסיבה נעוצה בקריטריונים לבחירת הזוכה או בתהליך המיון? איזה שיפורים יש לערוך כדי להעניק גם למורי המתמטיקה סיכוי הוגן לזכות בפרס?

המחקר יתבצע במשך ששה חודשים, במהלכו יאספו עדויות מבוססות על סקרי דעת קהל, נתונים סטטיסטים מרשתות חברתיות ומאמצעי התקשורת, ראיונות עומק עם הזוכים, עם חברי הוועדה בהווה ובעבר ועם דמויות מובילות בקרב הקהילה המקצועית. הדו"ח הסופי שאורכו כ- 25-30 עמודים, מנוסח בצורת תזכיר הערכה יוגש למועצה המייעצת בנובמבר 2016.

**IMPLEMENTATION:**

**199| The Rishon LeZion Foundation**

Title: Municipal Program in Rishon LeZion to Increase the Percentage of 5-Unit Mathematics Matriculation Students by 50% Over Three Years

כותרת משנה: בכוונת העירייה לחזק את הידע הדיסציפלינרי ואת הכישורים הפדגוגיים של מורי המתמטיקה בעיר וליצור קהילות מורים בית ספריות בהובלת מורים רבי אמן.

Grant Sum: 1,100,000 NIS

Duration: Three Years

ראשון לציון ממוקמת במישור החוף המרכזי דרומית לתל אביב, זו העיר הרביעית בגודלה בישראל, אוכלוסייתה מתקרבת ל- 236,000 תושבים. היא בין הערים שגדלות במהירות הגבוהה ביותר בישראל, מבחינת גיל התושבים היא השלישית בין הערים הצעירות: כ- 31% של האוכלוסייה הם ילדים ובני נוער ו – 61.4% בני 40 ומטה. יש בעיר 17 בתי ספר תיכוניים מהם 12 בבעלות הרשות המקומית ובכל אחד 2,500 תלמידים.

ב- 2013-14 עמד שיעור התלמידים שנבחנו בהצלחה בחמש יחידות מתמטיקה על 16% בעוד שהממוצע הארצי היה 11%, מגמה זו נשמרה במשך השנים האחרונות. בהתאם ליעדים הלאומיים החליטה העירייה להקציב משאבים ייעודים להגדלת מספר התלמידים הניגשים לבגרות במתמטיקה חמש יחידות. על פי תפיסתה של העירייה המפתח להשגת יעד זה הנו סגל מורים איכותי ומקצועי.

היום עובדים בעיר 136 מורים למתמטיקה מהם 54 מלמדים ברמת חמש יחידות. בדיונים שהעירייה קיימה עם המורים התברר כי המורים מקבלים הדרכה מעשית מועטה ורבים מהם דיווחו על תחושת בדידות במקום עבודתם, הם זקוקים לאינטראקציה מקצועית יותר עם עמיתים למקצוע. כמו כן מצאה העירייה כי קיימת קבוצה של מורים מנוסים ובעלי ידע המלמדים ארבע יחידות אך מסרבים ללמד חמש יחידות, בעצם הם בעלי פוטנציאל לא ממושמש. קבוצה זו דיווחה על תחושות של חוסר בטחון ומחסור בהנחיה בידי מורים מומחים.

לאור ממצאים אלו החלה העירייה בגיבוש תכנית עבודה שתיתן מענה לסוגיות אלו. כל תלמידי מתמטיקה קיבלו מדי שבוע השלמה של עוד שעתיים במתמטיקה, ותלמידי כיתות י"א ו-י"ב השתתפו ב- 25 מרתונים של הכנה לבחינת הבגרות במהלך השנה (כל אחד בן 120 שעות). החל מ- 2014 העיר לוקחת חלק בתכנית משותפת חדשה של מחוז המרכז ושל הקרן "חמש חדש" שמטרתה לפתוח עוד כיתות לימוד חמש יחידות. נכון לעכשיו 75% מבתי הספר העירוניים לוקחים חלק בתוכנית. בנוסף, העיר שותפה לתוכנית התערבות של מוכן מופ"ת ונוטלת חלק בתוכנית של משרד החינוך 'קידום מדעים וטכנולוגיה' שמטרתה לפתוח עוד כיתות מתגברות מדעים, מכיתה ז' עד כיתה ט' עבור תלמידים שמגלים כשרון ללמוד חמש יחידות.

ראשון לציון מציעה כעת תכנית מקיפה במטרה להעלאות את שיעור הלומדים חמש יחידות מתמטיקה מ- 400 תלמידים (16%) ל- 600 (24%), וזאת על ידי חיזוק הידע הדיסציפלינרי ושיפור הכישורים הפדגוגיים של מורי המתמטיקה באמצעות הקמת קהילות מורים בית ספריות בהובלת מורים רבי אמן. גם מנהלי בתי הספר תומכים בתוכנית ומתחייבים למעורבות ולעודד את מוריהם לקחת חלק ביוזמות של התפתחות מקצועית. התוכנית תכלול את המרכיבים הבאים:

א. קהילות מורי מתמטיקה: תוקם קהילה בת 13 חברים שייבחרו מבין מורים רבי אמן המלמדים חמש יחידות. הקהילה תיפגש פעמיים בחודש ותעסוק בהתפתחות מקצועית בליווי של מומחה פדגוגי בכיר. המורים רבי האמן ייפתחו ביחד חומרי למידה וילמדו כיצד להוביל קהילות בית ספריות בדגש על התפתחות מקצועית. במקביל, קהילה עירונית שתכלול את כל מורי העיר לחמש יחידות תיפגש פעמיים בחודש לצורך הרחבת הידע המקצועי ולדיון בסוגיות נפוצות. חברי הקהילה יציגו שיטות הוראה יעילות בעבודתם המעשית, ידונו בהן ויחקרו אותן. כמו כן תערכנה פגישות חודשיות עם קבוצת המורים רבי האמן ותתבצע הוראת עמיתים.

ב. קהילות בית ספריות: בשנה השנייה והשלישית המורים רבי אמן יתחילו להדריך את הקהילה המורחבת של מורים למתמטיקה. הם יקימו 13 חממות פדגוגיות בהן ינחו את סגל מורי המתמטיקה בבתי הספר שלהם. מורים שמלמדים מתמטיקה בחטיבות הביניים יוזמנו אף הם להשתתף בקהילה הבית ספרית. המורים רבי אמן יתמקדו בשיטות שמטרתן לעודד תלמידים להתמיד בלימודי חמש יחידות מתמטיקה תוך יישום שיטות הוראה קלינית.

ג. תכנית הנחיה לכל המורים שמלמדים ארבע יחידות והלומדים הוראה של חמש יחידות: המורים החדשים ייפגשו פעמיים בחודש במשך שנה ולאחר מכן יצטרפו לקהילה העירונית של מורי חמש יחידות למתמטיקה. את המורים ינחו מורים מומחים בתוך בתי הספר שלהם.

\* \* \*

**MEDIA:**

**207|** **The Trump Foundation**

Title: Social Media Effort to Support the Foundation's Strategy in 2016

כותרת משנה: הקהילה המתוקשבת "הגיע זמן חינוך" תפנה לקהל יעד רחב יותר על מנת לקדם דיאלוג על חשיבות הוראה איכותית וקידומה

Grant Sum: 212,000

Duration: 1 year

לפני שלוש שנים ייסדה הקרן קהילה מתוקשבת בשם "הגיע זמן חינוך". תוך זמן קצר הקהילה הפכה לפעילה מאוד וכיום זו המדיה החברתית הגדולה ביותר בקרב הקהילה החינוכית בישראל, מונה למעלה 30,000 חברים בהם מורים, מועמדים להוראה ואנשים שמתעניינים בחינוך מדעי ומתמטי. הפלטפורמה הייחודית הזו מאפשרת לקרן לתקשר עם קהלי היעד שלה, ליידע אותם אודות תכניות ולקדם שיח ישיר ביניהם.

במסגרת המאמץ המרוכז לחקור ולהבין מהי הוראה איכותית של מתמטיקה ומדעים ולעודד דיאלוג בנושא זה הרחבנו ב- 2015 כמתוכנן את תפוצת המגזין המתוקשב. בתחילת 2016 הגיע מספר הקוראים של המגזין למספר שיא של 250,000. בששת החודשים הקודמים היו בכל חודש 150,000 קוראים. למעלה מ- 100 איש תרמו לתכנים של המגזין, בהם סיפורים מהשטח של כותבים מתנדבים ומורים-בלוגרים שהתנסו בשיטות הוראה שונות ומדווחים לעמיתיהם באמצעות המגזין על התנסויות אלו.

במגזין הורחב באופן ניכר המדור שעוסק בהוראה קלינית ונכללים בו מחקרים מתורגמים של חוקרים כמו דניאל ווילינגהם וג'ון האטי. המגזין מנגיש מחקרים אלו לציבור באמצעות דרכי הצגה שהקהילה המקצועית יכולה לצרוך בקלות כמו סיכומים נוחים לקריאה, ייצוג גרפי של מידע ורשימות תיוג.

ב- 2015 "הגיע זמן חינוך" הוציא לאור מהדורה מודפסת והקים אתר נפרד בשם "הוראה פלוס +" שתפקידו לשמש אינטגרטור של תכניות הכשרה מעשית למועמדים להוראה, לצייד אותם במידע עדכני ורלוונטי ולפשט את תהליך הרישום לאחת מן התוכניות עבור מתעניינים.

למרות ההצלחה שהושגה עד כה, קיימים מספר תחומים שיש לשפר ולפתח:

1. **הקהילה המקצועית**. למרות שהתכנים של "הגיע זמן חינוך" מוגשים בצורה פופולרית הופתענו לגלות שקהל הצרכנים העיקרי הם דווקא חברי הקהילה המקצועית. למדנו כי מורים ומחנכים משתמשים בחומרים מהאתר להכשרת מורים ולהדרכה. על כן בכוונתו לבדוק עם כמה מהמשתמשים 'המקצועיים' הללו מהם ההעדפות שלהם כך שנוכל להתאים תכנים רלוונטיים שיתנו מענה לצרכיהם. לדוגמה, בדיקת השימוש בחומרים שמתפרסמים במגזין בנושאים של תכניות הדרכה למורים וקהילות מורים לומדות; הצגה של מקרי בוחן ועוד תכנים קשורים, בהתאם לצרכי הקהילה המקצועית; בחינת האפשרויות להפצת ניוזלטר לקהילות מקצועיות, או להוציא לאור מגזין עבור סטודנטים להוראה שיעסוק בסילבוסים של תכני הלימוד.
2. **הפלטפורמה הטכנולוגית והמדיה**. בשעה ש-"הגיע זמן חינוך" נמצא בעיקר בפייסבוק ונשלח לעוד 8,000 מנויים באמצעות מייל וניוזלטר, עדיין לא מתבצעת הפצה בכלים נוספים של מדיה חברתית כגון טוויטר, פינטרסט, לינקדאין ואינסטגרם למרות שדרכים אלו מעודפות על ידי חלק מהמשתמשים. ידוע כי חלק מהמשתמשים נוטים להשתמש במסרים ויזואליים יותר ממסרים בכתב ועל כן יש לבדוק כיצד ניתן לגוון את אופני התקשרת עם הקהילות שלנו. לדוגמה, נחקור כיצד אפשר להתאים את התכנים ואת הנגישות אליהם בכלים נוספים של רשתות חברתיות כולל הצגת מידע בווידאו. בהתבסס על הנתון כי למעלה מ- 60% של התכנים נצרכים באמצעות הסמרטפונים תיבדק האפשרות של העברה מידע ישירות לסמרטפונים, כמו כן תיבדק האפשרות להרחבת הפריסה על ידי יצירת שותפויות עם פלטפורמות של מדיה חברתית ובלוגים.

לציון שנתיים של המגזין ב- 2016 יוצאו לאור 500 עותקים של מהדורה מודפסת שיחולקו לשותפים שלנו בקהילה המקצועית, למשרד החינוך, לאנשי ציבור ולבעלי עניין בחינוך. בנוסף לכך נמשיך להגדיל את טווח הפריסה על ידי ארגון התכנסויות ואירועים מיוחדים עבור המורים ובעזרתם. לדוגמה, ליזום מפגשים פנים אל פנים של חברי הקהילה המקצועית לקידום דיאלוג בנושא חשיבות ההוראה האיכותית וקידומה; שיתוף פעולה עם ארגונים שעוזרים לקהילות מורים להוציא לפועל ימי עיון ושיח חינוכי; ארגון כנס מקצועי שיעסוק באיכות ההוראה; ושיתוף פעולה עם שותפי הקרן בהפקת אירועים כגון 'יום המורה', 'רצים ביחד 5 ' ו'מורים על הבר'.

לביצוע משימות אלו נעסיק מתאם פעולות פרילנסר בהיקף 70% משרה שיעבוד לצדו של עורך המגזין ותפקידו יהיה ניהול שוטף של הקהילה המקצועית – כך שהצוות יוכל להקדיש זמן רב יותר לתכנון ופיתוח של השלבים הבאים בהתרחבות והתפתחות כפי שתואר לעיל.

יש לציין כי לאור התפקיד החשוב ש- 'הגיע זמן חינוך' ממלא באסטרטגיה התקשורתית שלנו, בכוונתו להמשיך להפעילו בטווח הזמן הקרוב בעצמנו, אולם בעתיד יש לשקול האם נכון להמשיך ולהפעילו באופן זה.

\* \* \*

**CONVENING:**

**205| The Trump Foundation**

Title: Evening Event for Grantees and Partners on Clinical Teaching for Advanced High School Mathematics and Science

כותרת משנה: האירוע יכלול הצגה והדגמה של הוראה איכותית, התכנסות של השותפים בקרן ותעסוק בהתמחות קלינית ממוקדת תלמיד

Grant Sum: 264,000 NIS

Duration: Six months

כמעט חמש שנים חלפו להיווסד קרן טראמפ ובמהלכן פורטפוליו המענקים והפרויקטים הלך וגדל, התפתח והתגוון. עם למעלה מ- 143 מענקים שזכו כבר לאישור, הארגונים השותפים שלנו פועלים להשגת המטרה ההדדית להגדיל את מספר התלמידים המצטיינים. כל אחד מהשותפים מביא אתו מומחיות ייחודית, מטפל בסוגיות מזווית שונה החל מגיוס והכשרה של מורים חדשים, אפשור של גישה מקוונת להוראה איכותית והתפתחות מקצועית של מורים ותיקים. כדי לשמור על סטנדרטים גבוהים של תכנון וביצוע אנו עובדים על כל אחת מהתוכניות באופן בלתי תלוי ועל בסיס יומיומי. אולם כדי להשיג השפעה בת קיימא, על השותפים ללמוד זה מזה ולשתף פעולה האחד עם השני.

החל מהשנה שעברה קיבלה הקרן על עצמה את תפקיד הגורם המחבר במטרה לאפשר למוטבי הקרן לחלוק ידע וליצור רשתות מקצועיות. הצעד הראשון שנעשה בכיוון זה היה ב- 2104 : הפקה של אירוע בהשתתפות 185 מוטבי הקרן ושותפיה ל-'ערב של הוראה איכותית'. אירוע זה זימן למשתתפיו את ההזדמנות לחלוק, ללמוד ולהציג מרכיבים שונים של הוראה איכותית בפועל. האירוע התקיים בערב הנעילה של הכנס הדו שנתי של המועצה המייעצת של הקרן בראשות פרופ' לי שולמן, הכנס נערך לציון שלוש שנים לייסוד הקרן.

אנו מציעים לערוך אירוע דומה גם בכנס הקרוב של המועצה המייעצת ב- 2016, ולהקדישו להצגה והדגמה של הוראה איכותית. הציר המרכזי של הערב תהיה התמחות קלינית ממוקדת תלמיד שהנו המאפיין המרכזי באסטרטגיה שלנו להרחבת מעגל המצוינות בהוראה של מתמטיקה ומדעים.

אנו מציעים כי בערב זה תחקרנה השאלות הבאות בכמה דרכים שונות:

* *הפרקטיקות טובות ביותר*: כיצד באה לביטוי הפרקטיקה הטובה ביותר בהתמחות קלינית באינטראקציה עם תלמידים, בכיתה ובקהילת מורים מקצועית?
* *סביבה לימודית*: כיצד יכול המורה לפתח סביבה לימודית שתתבסס על פתיחות, שיתוף פעולה, כנות ואמונה ביכולתו של כל תלמיד להצליח?
* *דיאגנוסטיקה*: אלו רכיבים צריכים להיכלל ב"ארגז הכלים" של ההוראה הקלינית כדי לעזור למורה בדיאגנוזה של הלמידה שמפיקים תלמידיו?
* *התאמה*: מהן הדרכים בהן יכול המורה להתאים את טכניקות ההוראה ליכולות, הקשיים, הסגנונות וקצב הלמידה כל אחד מתלמידיו בכיתה גדולה והטרוגנית בלי לוותר על סטנדרטים גבוהים?
* *משוב*: כיצד שימוש קבוע בנתוני ההתקדמות האישית של כל תלמיד עשוי לעזור למורה לתת משוב יעיל לתלמידיו ולשפר את ההוראה שלו?

האירוע יתקיים בירושלים בשלישי בנובמבר 2016 , יחל בקבלת פנים, דיונים ופעילויות שילוו בהרצאות וארוחה. נזמין 250 אורחים ביניהם בעלי תפקידים בכירים במשרד החינוך, עמיתים מהיי טק, נציגים של רשויות מקומיות, רשתות בית ספריות, חברים במועצה המייעצת של הקרן, מוטבי הקרן ומורים. כדי לתכנן את הערב בכוונתנו לשכור למשך שבעה חודשים מתאם תכניות פרילנסר להכנה ותיאום של התכנים והחומרים.

\* \* \*

Title: Convening of Professional Networks for Knowledge-Sharing and Collaboration in 2016

כותרת משנה: הקרן תפיק לקחים ממאמצים מוקדמים בארגון מפגשים ותגדיל את הנפח, הטווח והמגוון של פעילות המפגשים ותעודד את חבריה להשתתפות ולמעורבות.

Grant Sum: 224,000 NIS

Duration: One year

ב- 2015 השיקה קרן טראמפ תכנית הרצה לשנה אחת בייזום מפגשים. לקחנו על עצמנו תפקיד זה כצעד מקדים להגברת העקביות ושיתוף הפעולה בין התוכניות והיעילות שלהן, ולעודד את הטמעת האסטרטגיה של הקרן בקרב השותפים. היוזמה באה לענות על בקשה שהעלו מוטבי הקרן בסקר מקיף ומעמיק ( (GPRשנערך ב- 2014 : להגביר את הלמידה ההדדית ואת שיתוף הפעולה בין התוכניות השונות של הקרן.

תכנון פעילויות המפגשים נועד לתת מענה לצרכים ולדגמי עבודה שונים, כולל אִשכּוּל רשתות עבור תכניות שצביונן דומה; הגברה של אינטראקציה בין מפתחים וצרכנים באמצעות זירות סחר; וקבוצות זיקה לטיפוח למידה הדדית בין אנשי מקצוע מתכניות שונות. בתחילה תכננו לקיים 22 מפגשים עם 280 משתתפים. בפועל הוצאנו לפועל 21 מפגשים בהשתתפות 409 איש. נכללו בהם 14 מפגשי אשכולות, ארבעה אירועי סחר ושלוש סדנאות של קבוצות זיקה, 15 מהם התקיימו במשרדים החדשים וששה במתקנים חיצוניים. אחת הסדנאות התקיימה בתנאי פנימייה להעמקת תהליכי הלמידה.

אשכולות רשת שהושקו כוללים תכניות להכשרה בין כותלי בית הספר; קהילות התנסות מקצועית, משימות מתחום הדיאגנוסטיקה, רשתות של רשויות מקומיות ובתי ספר – כולם קיימו בין שלושה לארבעה מפגשים. במספר אשכולות רשת החברים ארגנו בעצמם את הפעילויות שלהם כגון כנס בינלאומי ונסיעות השתלמות לחו"ל. פעילויות אלו מומנו באמצעות מענקים נוספים.

הערכה פנימית וחיצונית של הפעילות אשר כללה ראיונות עם המשתתפים וחברי הסגל העלתה את הממצאים הבאים:

1. התגובה הכללית של המשתתפים היא חיובית מאוד, והשותפים שלנו מעודדים אותנו להתמיד בפעילות המפגשים. הם מצפים שהקרן תעמיק את התכנים ואת הלמידה במפגשים אלו כך שיכללו למידה הדדית משמעותית יותר באמצעות צפייה ודיווחים על מקרי בוחן. כמו כן הם מצפים שהקרן תייצג את האינטרסים שלהם מול משרד החינוך.
2. המשתתפים מודעים להשקעה הרבה של צוות הקרן בארגון וביצוע המפגשים והאירועים. אולם, ככל שהמשתתפים לוקחים יותר חלק במפגשים – כגון ביקורי השתלמות, סמינרים בתנאי פנימייה או ארגון של כנסים משותפים – כך מתפתחות אצלם תחושות עמוקות יותר של שייכות וקשר, מחויבות וסיפוק.
3. ההחלטה הארגונית להכלת ארגון המפגשים בתוך הפעילות של צוות התכנית שלנו, שלהם יחסי עבודה קרובים עם אנשי המקצוע בארגונים המוטבים, משפרת את פעילות המפגשים. אך יוצא מכך כי פעילות המפגשים שמה דגש רב יותר על התוכניות ופחות על הארגונים המוטבים, על מובילי תכניות ועל המערכת הסביבתית-אקולוגית הרחבה.
4. חמישה אנשי צוות של הקרן מקדישים במהלך השנה כ-20% מזמנם לארגון פעילויות המפגשים. המומחיות שלהם היא בהגשת בקשות למענקים והם לא קיבלו הכשרה ייעודית לתפקיד של מארגני מפגשים. היה עליהם ללמוד את המיומנות הזו מההצלחות והאתגרים תוך כדי עבודה, במהלך תכנית ההרצה.
5. תפקיד הקרן בארגון המפגשים כלל הכנה של תכנית פעולה מפורטת, תקצוב של אבני דרך, ניטור ההתקדמות והביצוע ותיאום העבודה של חברי הצוות. למעשה, התברר כי התפקיד היה קשה יותר מן המצופה ויהיה צורך לנקוט בצעדים משמעותיים לשיפור הביצועים.

על בסיס הלקחים שהפקנו מלמידה זו אנו ממליצים על המטרות הבאות לפעילות המפגשים של הקרן בשנת 2016:

* להגדיל את הנפח והטווח של פעילויות המפגשים, ליצור יותר הזדמנויות ללמידת עמיתים, לתצפיות ומקרי בוחן מהשדה;
* לעודד את החברים להתנסות בשייכות ובאחריות על הרשתות, להיות מעורבים ומחויבים יותר;
* לגוון את קבוצות הזיקה כך שיכללו אנשי מקצוע מתחומים שונים בארגוני המוטבים ובין המובילים שלהם;
* לשפר את יעילות הביצועים הפנימיים כולל ניטור הביצועים והפיננסים, תקשרת בין חברי הצוות והתמקצעות בהכנת המפגשים.

לסיכום, במהלך השנה תכנס הקרן 765 משתתפים ב-28 אירועים, מפגשים וסמינרים של חמישה אשכולות, עשר קבוצות זיקה ויריד סחר. הכנות לקראת הסדנאות והסמינרים תעשינה עבור ובידי המשתתפים והם יכללו תרגום של ספרות מקצועית רלוונטית, הוספה של כותרות לסרטי ווידאו של הוראה כיתתית והכנה של סקירות ספרות.

יעשה תכנון מפורט של תכנית עבודה כולל חלוקה פנימית של המאמץ והאחריות בין חברי צוות הקרן, ניטור צמוד של התקדמות וביצוע באמצעות איסוף משובים ממשתתפים במגוון מפגשים. אחד מחברי הצוות יעבור במהלך השנה הכשרה בנושא ארגון מפגשים, ייעזר בספרות מקצועית ובעמיתים מתחום הפילנתרופיה, ויחלוק את הידע שרכש עם חבריו לצוות.